16. janvāris

16. janvāris ir 16. gada diena pēc Gregora kalendāra. Līdz gada beigām ir atlikušas 349 dienas (350 garajā gadā).

Vārda dienas 
Lida, Lidija

Notikumi 
 27. gads p.m.ē. — par Romas impērijas imperatoru kļuva Augusts Oktaviāns.
 10. gads — Romā pabeigta Konkordijas tempļa celtniecība.
 1891. gads — sākās Čīles Pilsonu karš.
 1920. gads — ASV stājās spēkā sausais likums.
 1945. gads — Ādolfs Hitlers pārvācās uz savu apakšzemes bunkuru, kas ir pazīstams arī kā Fīrera bunkurs.
 1959. gads — Čīlē sākās trešais Pasaules čempionāts basketbolā.
 1969. gads:
 PSRS kosmosa kuģi Sojuz-4 un Sojuz-5 veica pirmo pilotējamo saslēgšanos Zemes orbītā.
 čehu students Jans Palahs veica pašsadedzināšanās aktu Vaclava laukumā Prāgā kā protestu pret padomju iebrukumu 1968. gadā.
 1979. gads — Irānas šahs Mohammads Rezā Pehlevī ar ģimeni aizbēga uz Ēģipti pēc gadu ilgiem nemieriem.
 1992. gads — Salvadoras valdība un nemiernieki Mehiko noslēdza mieru, izbeidzot 12 gadu pilsoņu karu, kas prasījis 75 000 cilvēku dzīvību.
 2003. gads — STS-107: startēja kosmoplāns Columbia autonomā izpētes misijā; pēc 16 dienām tas izjuka, atgriežoties uz zemes.
 2006. gads — ASV palaista Plutona zonde New Horizons.
 2009. gads — Viļņā notika nemieri. Aptuveni 7000 cilvēku pulcējās pret valdību vērstā protestā pie Seima ēkas Lietuvas galvaspilsētā Viļņā. Seims tika apmētāts ar akmeņiem, olām, sniega pikām, pudelēm un tomātiem. Izsisti vairāki logi. Vairāki cilvēki mēģināja ielauzties parlamentā.
 2020. gads — par Krievijas valdības priekšsēdētāju kļuva Mihails Mišustins, nomainot Dmitriju Medvedevu.

Dzimuši 
 1861. gads — Doku Atis, latviešu rakstnieks (miris 1903. gadā)
 1876. gads — Klods Bakenhems (Claude Buckenham), angļu futbolists un kriketa spēlētājs (miris 1937. gadā)
 1901. gads — Fulhensio Batista (Fulgencio Batista), Kubas prezidents (miris 1973. gadā)
 1905. gads — Anna Sakse, latviešu rakstniece (mirusi 1981. gadā)
 1910. gads — Adalberts Bubenko, latviešu vieglatlēts (miris 1983. gadā)
 1931. gads — Johaness Rau (Johannes Rau), Vācijas prezidents (miris 2006. gadā)
 1932. gads — Daiana Fosija (Dian Fossey), ASV zooloģe (mirusi 1985. gadā)
 1933. gads — Sūzana Zontāga (Susan Sontag), ASV kinokritiķe un rakstniece (mirusi 2004. gadā)
 1940. gads — Francis Mintefērings (Franz Müntefering), vācu politiķis
 1947. gads — Viktors Lapčenoks, latviešu estrādes dziedātājs
 1948. gads:
 Anatolijs Solovjovs (Анатолий Соловьев), Krievijas kosmonauts
 Džons Kārpenters (John Carpenter), ASV kinorežisors
 1957. gads — Jurijs Andrejevs, Latvijas futbolists, treneris
 1958. gads — Andris Šķēle, Latvijas politiķis un uzņēmējs
 1963. gads — Džeimss Mejs (James May), britu žurnālists
 1974. gads — Keita Mosa (Kate Moss), angļu modele
 1982. gads — Tundžajs Šanli (Tuncay Şanlı), Turcijas futbolists
 1983. gads — Andris Ērglis, latviešu dziedātājs
 1985. gads — Olga Kaņiskina (Ольга Каниськина), krievu vieglatlēte, soļotāja
 1986. gads — Aija Andrejeva, latviešu dziedātāja

Miruši 
 1703. gads — Ēriks Dālbergs (Erik Dahlberg), zviedru kara inženieris, arhitekts (dzimis 1625. gadā)
 1886. gads — Amilkāre Ponkjelli (Amilcare Ponchielli), itāļu komponists (dzimis 1834. gadā)
 1901. gads — Arnolds Beklīns (Arnold Böcklin), Šveices mākslinieks (dzimis 1827. gadā)
 1912. gads — Georgs Heims (Georg Heym), vācu dzejnieks (dzimis 1887. gadā)
 1928. gads — Jorģis Zemitāns, latviešu pulkvedis (dzimis 1873. gadā)
 1936. gads — Alberts Fišs (Albert Fish), ASV sērijveida slepkava, kanibāls (dzimis 1870. gadā)
 1947. gads — Pjotrs Krasnovs (Пётр Краснов), krievu ģenerālis (dzimis 1869. gadā)
 1961. gads — Makss Šēne (Max Schöne), vācu peldētājs (dzimis 1880. gadā)
 1991. gads — Roberts Mūrnieks, latviešu šoferis, barikāžu laika upuris (dzimis 1952. gadā)
 2017. gads — Jūdžīns Sernans (Eugene Cernan), ASV kosmonauts (dzimis 1934. gadā)
 2021. gads — Fils Spektors (Phil Spector), ASV mūzikas producents (dzimis 1939. gadā)
 2023. gads — Džina Lollobridžida (Gina Lollobrigida), itāļu aktrise un fotožurnāliste (dzimusi 1927. gadā)

Svētku un piemiņas dienas 
 Skolotāju diena (Taizeme)
 Reliģiskās brīvības diena (ASV)

Atsauces 

Janvāris